钦定古今图书集成/理学汇编/学行典/第224卷 > 袁正
## 钦定古今图书集成/理学汇编/学行典/第224卷 > 袁正

按《盩厔县志》：“袁正，字本端。父入蜀，十年不归，思念成
疾，遂徒步由南山进川，誓不见父不返。山行劳惫，暂
憩于秦岭下，忽遇一老僧，头大如斗，戴棕笠，从茂林
中出，语正曰：‘汝孝子也，可往西南行，某时可会尔父’。
须臾不见，遂闲关入蜀。阅数月，至中江县，果与父遇，
抱头痛哭，哀动行路。中江令暨士绅俱来慰劳，观者”
如市。